Seebachs første deltagelse i Eurovision var i 1979 med sangen "Disco Tango", som var et kæmpe hit i Danmark, men også fik en vis succes i resten af Europa efter deltagelsen i det internationale Melodi Grand Prix. Han sluttede på en sjetteplads, hvilket øgede hans popularitet i hjemlandet. To år senere, i 1981, deltog han igen med sangen "Krøller eller ej", som han sang sammen med Debbie Cameron. Her sluttede sangen som nummer 11 og blev ikke den samme succes, som "Disco Tango" havde været. Hans sidste deltagelse var i 1993, hvor han havde kvalificeret sig med sangen "Under stjernerne på himlen". Den var meget populær i Danmark, men endte, med 9 point som nr. 22 ud af 25, hvilket resulterede i at Danmark ikke deltog i konkurrencen 1994.